nl en fr hbs_lat af af en en nl af en fi nl en nl nl nl en af af af af af af nl af af nl nl nl nl es nl nl en af nl af af en en fr hbs_lat af
Showmax bederf met ‘n vloedgolf van skitterende reekse in April! | Merise Tydskrif
Soos met alles in die lewe, is daar ‘n bietjie goeie nuus en ‘n bietjie slegte nuus van Showmax. Die goeie nuus is dat daar so baie nuwe programme op Showmax gelaai word dat oorsese kykers gedurende April nie ‘n oomblik opgeskeep met hulself sal wees nie.  Die slegte nuus? Jy gaan so vasgenael voor die kassie sit dat jy nie tyd gaan hê om al jou sosiale verpligtinge na te kom nie!
Gedurende April wys Showmax vier nuwe reekse, elf nuwe seisoene van ou gunstelinge en ‘n spesiale loodsepisode van Boer Soek ’n Vrou. Nuwe episodes van leefstylprogramme soos Glam Guru, Kunsvlyt, Kampkos en Leef Jou Reis is elke week op Showmax beskikbaar, en jy kan ook meer ernstiger programme soos Nasie in Gesprek en Verander Dinge kyk, of jy kan meer leer oor die fassinerende geskiedenis van die Afrikaner in die dokumentêre reeks  Die Afrikaners.
Alle reekse word binne 24 uur nadat dit op kykNET gewys het, aan Showmax se internasionale intekenaars gewys!
Die beste reekse wat jy gedurende Aprilmaand kan geniet is:
Boer Soek ’n Vrou – spesiale episode
Die splinternuwe aanbieder van Boer Soek ’n Vrou, die Afrikaanse sangeres Leah, stel die tien nuwe boere bekend wat aan die eerste gedeelte van hierdie gewilde reeks gaan deelneem en verduidelik hoe dinge in die elfde seisoen van die reeks gaan werk. Kykers word genooi om aan hierdie boere te skryf.
Op Showmax vanaf 2 April.
Dit is tyd dat ‘n ander groep jong sjefs nuwe vaardighede in die kombuis leer, en hierdie keer gaan hulle probeer om saam met aanbieders Nic van Wyk en Mari-Louis Guy te bak. Sal hierdie seisoen se bak-kampioen so goed wees as die eerste seisoen se wenner van Kokkedoortjie, die 13-jarige Edwin Theron?
Op Showmax vanaf 5 April.
Die Ware Naarheid met Schalk Bezuidenhout
In hierdie satiriese nuusprogram bring die komediant Schalk Bezuidenhout nuus met ekstra skop. Luister hoe daar tong-in-die-kies berig word en geniet die alternatiewe onderhoude wat met bekende mense oor interessante onderwerpe gevoer word.
Op Showmax vanaf 10 April.
Mense Mense is ‘n splinternuwe sitcom van kykNET’s, waar niemand anders nie as Bobby van Jaarsveld en Sandra Prinsloo twee van die hoofkarakters vertolk. Dit is ‘n storie oor ‘n groepie vriende wat onder een dak leef, werk en sosialiseer.
Op Showmax vanaf 10 April.
Sara se Geheim, Season 2
In hierdie nuwe reeks van Sara se Geheim probeer Maggie steeds om haar familie bymekaar te hou terwyl sy werk aan haar politiese loopbaan. Haar geheim maak dinge byna onmoontlik en spanning bou op binne die familie.
Op Showmax vanaf 11 April.
Teken in op Showmax om al hierdie heerlike programme en nog vele meer te geniet terwyl jy rustig agteroor sit in jou gunsteling-leunstoel.
Bogenoemde programme is slegs beskikbaar aan internasionale Showmax-intekenaars in Andorra, Australië, Oostenryk, België, Kanada, Denemarke, Finland, Frankryk, Duitsland, Griekeland, Ysland, Indonesië, Ierland, Italië, Liechtenstein, Luxembourg, Malta, Monaco, Nederland, Nieu-Seeland, Noorweë, Portugal, San Marino, Spanje, Swede, Switserland, Die Verenigde Koninkryk en die Verenigde State. Alle programme is nie oral beskikbaar nie. Showmax verskaf die beste Suid-Afrikaanse reekse en films, of dit al lank in die tand is of onlangs vrygestel is, asook ‘n hele boel kinderprogramme.
Designed by Elegant Themes | Powered by WordPress